### Beslutning

Anbefales.

Alma Berg (F) og Nils Steffensen (Kalundborg-listen) stemmer imod med bemærkning om at der ønskes fortsat dialog og sagen genoptages ultimo 2026 med opmærksomhed på at lejeaftalen kan opsiges med 1 års varsel.

### Sagsfremstilling

## Resume og sagens baggrund

Kalundborg har igennem flere år haft aftale med Janni Lund om leje af et areal for enden af Hanevænget, op mod [adresse] Den seneste lejeaftale er trådt i kraft pr. 1. januar 2016 og er uopsigelig i 10 år, hvorefter den kan opsiges til en 1. januar med tre måneders varsel.

Af flere årsager viser placeringen og anvendelsen af Janni Lund sig at være uhensigtsmæssig og sagen lægger op til, at kommunen opsiger aftalen.

## Indstillinger

Direktøren indstiller at lejeaftalen opsiges.

## Behandling

Teknik- og Miljøudvalget og Økonomiudvalget.

## Sagsfremstilling

Området ligger som nævnt umiddelbart [adresse], der er en del af [adresse]. En del af industriområdet udleder direkte til åen og forudsætter, at der gives en udledningstilladelse, samt at vandet udledes via bassin for rensning og forsinkelse. Det forudses i den forbindelse, at en del af arealet hvor Janni Lund ligger skal anvendes til formålet.

Janni Lund har eksisteret i mange år og formålet jf. foreningens vedtægter er at kunne opdrætte høns, kalkuner, duer og andet fjerkræ samt kaniner på hobbyplan, d.v.s. at der ikke må drives erhverv i området. Der henvises til Bilag 1 - Lejekontrakt, Bilag 2 - Vedtægter og Bilag 3 - Ordensreglement.

I henhold til Bekendtgørelse om miljøregulering af visse aktiviteter, må man på en ejendom i byzone have et ikke-erhvervsmæssigt dyrehold på 30 høns eller tilsvarende. Erhvervsmæssige dyrehold er ikke tilladt i byzone.

I perioder har der samlet set været større dyrehold end ovenfor beskrevet, bl.a. en del kalkuner. Hvor mange dyr der aktuelt er vides ikke, da kommunen ikke fører tilsyn med ikke-erhvervsmæssige dyrehold.

Området er gennem årene bebygget med adskillige småbygninger udover to klubhuse. Der er ikke søgt byggetilladelser og kommunen har ikke overblik over, hvordan bygningerne anvendes eller om de lever op til kravene i bygningsreglementet, men umiddelbart er vurderingen, at særligt krav til brandsikring ikke er opfyldt.

I perioder har området båret præg af en mere varieret anvendelse end hobbydyr, f.eks. oplag af både, trailere, værktøj og maskiner.

Samlet set er det administrationens vurdering, at det er svært for foreningen at holde styr på anvendelse og bebyggelse af området, selvom det må anerkendes, at bestyrelsen ihærdigt prøver at få skik det.

*Administrationens vurdering og Natasha Lund baggrund af det ovenfor beskrevne er det administrationens vurdering, at aftalen med Janni Lund bør opsiges med virkning fra 1. januar 2026. Ved en opsigelse af aftalen skal der være drøftelser med Janni Lund om hvordan opsigelsen håndteres rent praktisk.

Administrationen har, den 3. juli 2025, holdt møde med foreningen, hvor hovedparten af medlemmerne var til stede. Udover den varslede opsigelse af aftalen, blev der talt en del om områdets fremtræden og anvendelse. Hvis aftalen ikke opsiges, eller hvis der på sigt indgås en ny aftale om f.eks. et begrænset areal, vil der under alle omstændigheder være behov for, at foreningen får nogle tydeligere krav om områdets brug, ligesom der også vil være behov for, at medlemmerne af foreningen bliver mere enige om hvordan området skal drives.

En yderligere information er at at det ikke kan udelykkes at det over tid i forbindelse med klimasikring at en del af området skal indgå i en løsning med håndtering af overfladevand og klimasikring.

## Økonomiske konsekvenser

Ingen.